31987R2143
L 201/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 2143/87 AL CONSILIULUI
din 13 iulie 1987
privind încheierea Acordului între Comunitatea Economică Europeană și Guvernul Republicii Populare Mozambic privind relațiile în domeniul pescuitului
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
întrucât Comunitatea și Republica Populară Mozambic au negociat și parafat un acord privind relațiile în domeniul pescuitului care garantează posibilități de pescuit pentru pescarii Comunității în apele în care Mozambicul are suveranitate sau jurisdicție;
întrucât este în interesul Comunității să aprobe acest acord,
ADOPTĂ PREZENTUL REGULAMENT:
Articolul 1
Acordul între Comunitatea Economică Europeană și Guvernul Republicii Populare Mozambic privind relațiile în domeniul pescuitului se aprobă în numele Comunității.
Textul acordului se anexează la prezentul regulament.
Articolul 2
Președintele Consiliului este autorizat să numească persoanele împuternicite să semneze Acordul prin care Comunitatea își asumă obligații (3).
Articolul 3
Prezentul regulament intră în vigoare în a treia zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 13 iulie 1987.